Xan López Facal

Xan López Facal, Xoán López Facal,  ou Joám Lopes Facal, nado en Toba (Cee) en 1940, é un enxeñeiro, economista e político  galego.

 Traxectoria 
 Formación académica 
Trasladouse a Santiago de Compostela a casa duns familiares para facer os últimos cursos de bacharelato e estudar na súa Universidade. Tras estudar o primeiro curso de Ciencias na Universidade de Santiago de Compostela (daquela curso común para todas as licenciaturas en Ciencias e as enxeñarías), trasladouse a Madrid para estudar na súa Universidade Politécnica a carreira superior de Enxeñaría industrial. Posteriormente acadou o título de doutor en Ciencias Económicas na USC.Lopes Facal, Joám, no IGADI. Última actualización 03-03-2021.

 Labor como enxeñeiro, economista e político 

Traballou como enxeñeiro na empresa Tafisa de Pontevedra, e despois no estaleiro Barreras en Vigo. Nesa época desenvolveu unha intensa actividade sindical militando na clandestinidade en Galicia Socialista con Camilo Nogueira (cuñado seu). Marchou a Madrid para traballar nos servizos centrais do Banco Popular e despois no Banco Central. Regresou a Galicia para traballar en SODIGA, da que chegou a ser director económico-financeiro. Foi un dos dirixentes da Asemblea Popular Galega, integrándose despois no Partido Obreiro Galego. Foi profesor de Enxeñería Química da Universidade de Santiago de Compostela e deputado no Parlamento de Galicia polo PSG-EG. En 1999 prexubilárono de Sodiga e deu clases na Escola Politécnica Superior de Lugo. Traballou na análise da situación da economía galega e participou como docente en cursos máster da USC. 

Escribiu unha tese sobre o Banco Olimpio Pérez. (Véxase máis abaixo).

En 2016 tomou parte na fundación da Associaçom de Estudos Galegos (AEG) da que actualmente é o seu presidente.

 Obra en galego 
 Ensaio 
 Percursos sem roteiro Através Editora, 2015.
  "Lusofonia, perfil e sentido" IGADI, 2019.Texto completo
  "A economia galega frente ao exterior" IGADI, 2020.Texto completo

 Tese de doutoramento 
 Xoán López Facal (2014): "O Banco de Olímpio Pérez, 1880-1936".O banco de Olímpio Pérez, 1880-1936  en Minerva, repositorio institucional da Universidade de Santiago de Compostela.

 Obras colectivas 
  Camilo Nogueira, Luís Soto e Xan L. Facal (1980): O poder industrial en Galicia. Vigo: Edicións Xerais de Galicia. ISBN 84-7507-010-8.
 Globalización, Competencia e Deslocalización. Perspectivas dende Galicia. Santiago de Compostela: Xunta de Galicia. ISBN 978-84-690-9673-4.Texto completo

 Obra en castelán 
 Ensaio 
 Desarticulación y dependencia industrial de Galicia (Sodiga, 1977).
 La expulsión de los recursos financieros y el crecimiento económico de Galicia (Sodiga, 1977).

 Vida persoal 
É irmán do lingüista, especialista en grego e tradutor Javier López Facal, e do profesor de historia e historiador Ramón López Facal.

 Notas 

 Véxase tamén 
 Ligazóns externas 
 Cartel electoral das Autonómicas de 1981.



 Perfil en Através Editora 
 Artigos de opinión en Praza.gal.

Categoría:Economistas de Galicia
Categoría:Enxeñeiros de Galicia
Categoría:Deputados do Parlamento de Galicia polo PSG-EG
Categoría:Nados en Cee
Categoría:Nados en 1940
Categoría:Deputados da III Lexislatura do Parlamento de Galicia
Categoría:Personalidades de Galicia sen imaxes
Categoría:Alumnos da Universidade de Santiago de Compostela